Bidegorriko argiztapena hobetuko dute, Altzibar eta Ugaldetxo artean : Oarsoaldeko Hitza\nBidegorriko argiztapena hobetuko dute, Altzibar eta Ugaldetxo artean\nBihar hasiko dira iluminazioa hobetzeko lanak. Faseka egingo dituzte obra horiek, ahalik eta gutxien eragiteko asmoarekin. Bi norantzak itxita egongo dira fase bakoitzean.\nLehenengo fasea Altzibartik Gaetxerainokoa izango da.\nAltzibartik Ugaldetxora arteko bidegorri tartean obrak egingo dituztela iragarri du udalak. Bihar hasiko dira, eta, zehazki, argiztapena hobetzeko izango dira.\nUrrira arte iraungo dute lanek, eta faseka egingo dituzte, ahalik eta gutxien eragin dezaten. Lanek iraun bitartean, bi noranzkoak itxita egongo dira, dagokion fasean.\nLehen fasea Altzibartik Gaetxera bitartekoa izango da. Hilabete inguru iraungo dute lanek bertan. Bigarrena, berriz, Gaetxe eta Ugaldetxo artean egingo da, Atamitxeko zebrabidera bitartean. Azken fasea Ugaldetxon gauzatuko da: Atamitxetik Igerobi bideko bidegurutzea bitartean.\nInbertsioa 332.609 eurokoa dela adierazi du udalak.


Aurtengo udalekuak eta Solas Jolas programa, bertan behera : Bidasoko Hitza\nAurtengo udalekuak eta Solas Jolas programa, bertan behera\nLarrialdi egoera dela eta, udararako aurreikusitako ekitaldi presentzialak bertan behera uztea erabaki du Irungo Udalak. «Oso zaila da programa hauetan COVID 19aren pandemiari aurre egiteko ezarritako osasun protokoloak betetzea», argudiatu dute.\nAurten udalekurik gabe geratuko dira etxeko txikienak.\nAurten etxeko txikienek ezingo dute udalekuez eta Solas Jolas programaz gozatu. Izan ere, larrialdi egoera dela eta, udararako aurreikusitako ekitaldi presentzialak bertan behera uztea erabaki du Irungo Udalak. «Oso zaila da programa hauetan COVID 19aren pandemiari aurre egiteko ezarritako osasun protokoloak betetzea, hala nola 2 metroko distantzia soziala uztea», argudiatu dute.\nEuskara sailak dagoeneko izena eman dutenetik harremanetan jarriko dela azaldu dute, neurriaren berri emateko.


Ormaiztegiko sortzaileen lanak kalera aterako dira - Diario de Noticias de Navarra\nOrmaiztegiko sortzaileen lanak kalera aterako dira\nGaur eguerdian zabalduko ditu ateak azokak eliza azpiko aterpean\nm. aranburu 09.02.2020 | 13:07\nOrmaiztegiko eliza azpiko aterpean, iazko azokan hainbat pertsona postuen inguruan.\normaiztegi - Gure herri eta inguruetan badira beldurrak albo batera utzi eta proiektu eta erronka berrietan murgiltzen direnak, eta baita ere eskuak eta imajinazioa bakarrik erabilita izugarrizko gauzak sortzea lortzen dutenak ere. Abilezia, esfortzu eta lanaren emaitza, dudarik gabe. Ormaiztegin ere badaude halako sortzaileak eta gaur eguerdian herriko artisau eta ekin-tzaileek egiten duten lanaren emai-tza ikusteko aukera izango da, Bertako artisau eta ekintzaileen IV. azokan.\n12.00etan zabalduko ditu ateak azokak eta 14.30ak aldera itxiko dela aurreikusten da. Bi ordu eta erdi denbora gutxi dela pentsa badezake ere norbaitek, aski da elizako aterpean jarriko dituzten artisautza lan ugariez jabetzeko. Ikusteko ez ezik, erosteko nahia duenak ere asetu ahalko du, izan ere, hainbat produktu salmentan jarriko dituzte gaurkoan. Zer aurkitu daiteke, ordea, halako azoka batean? Besteak beste, margolanak, teknika desberdinekin eskuz sortutako bitxiak eta osagarriak, puntuz zein gantxiloz egindako lanak, egurrezko taila erabilitako hainbat eta hainbat artelan eta ontzi, garai bateko eta gaurko argazkiak, larruz egindako poltsak, apaingarri zein karterak edota goma evaz egindako panpinak ere aurkituko ditu Ormaiztegira hurbiltzen denak. Aukera zabala gerturatzen direnek herrian dagoen sormen eta lan maila balioan jarri eta ikusteko.\nAurtengoan ondorengo ekintzaile eta artisauek hartuko dute parte azokan: Jon Zumalakarregi, Kontxi Simon KS Artpaper, Gure Magra Perez, Belen Iza, Maider Encueros-Larrutan, Angel Elorza Beitia, Nerea Magallanes, Iñigo Borde Lasa eta Juan Zufiriak.\nOrmaiztegiko Udalak antolatzen duen ekintza da eta azken zortzi urteetan egin den ekitaldia, gainera. Ekain Kulturala programaren barnean kokatzen da azoka hau, eta hilabetean zehar beste hainbat ekintza ere egingo dituzte. Hala, Udalak ormaiztegiarrak nahiz inguruko herrietako herritarrak bertara hurbiltzera animatzen ditu, bertatik-bertarako ekintzaileak ezagu-tzeko aukera paregabea delako eta etxerako edota lagun nahiz familiartekoentzako opari bitxiak aurkitzeko aukera ere eskainiko delako, bertakoek egindako produktuen balioari bultzada emanez.


Irantzu Etxebeste beratarrak eta bere taldekideek irabazi dute Laboral Kutxa Master Cup Udako Torneoa - Bortziriak - Erran.eus\nIrantzu Etxebeste beratarrak eta bere taldekideek irabazi dute Laboral Kutxa Master Cup Udako Torneoa\nTtipi-Ttapa 2020-08-28 11:30\nBertzeak bertze, Iera Agirre leitzarrak eta Irantzu Etxebeste beratarrak parte hartu zuten finalean.\nReyes Azkoitiaren taldea osatzen duten Olatz Arrizabalaga, Nora Mendizabal eta Irantzu Etxebeste pilotariek irabazi dute Laboral Kutxa Udako Torneoaren lehenbizko edizioa. Mikel Inuntziagaren taldea osatzen duten Arrate Bergararen, Amaia Aldairen eta Iera Agirre leitzarraren aurka lehiatu ziren atzo Bizkaia pilotalekuan jokatutako final handian.\nLaboral Kutxa Udako Torneoaren lehen edizioak baditu irabazleak. Reyes Azkoitiaren taldea izan zen atzo Bilboko Bizkaia pilotalekuan nabarmendu zena. Irantzu Etxebeste beratarrak, Olatz Arrizabalagak eta Nora Mendizabalek lortu zuten garaipena, 400 ikusletik goitiren aitzinean.\nFinal handia buruz buruko lehenbiziko lehiarekin hasi zen, entrenatzaileen arabera, «txapelaren norabidea erabaki zezakeen partidarekin». Amaia Aldai eta Olatz Arrizabalaga izan ziren finalari hasiera emateko aukeratu zituzten pilotariak. Lehia parekatua espero zen arren, Arrizabalaga nagusitu zen. Aldairi sakez eta ezkerrez moztutako pilotakadez, min egin zion. Hala, 5-12 gailendu zitzaion.\nLehenbiziko puntua eskuratuta, finalak bideratuta zirudienean, Mikel Inuntziagaren taldeak buelta eman zioten. Iera Agirre leitzarra eta Arrate Bergara Irantzu Etxebeste beratarraren eta Nora Mendizabalaren kontra lehiatu ziren. Agirrek ez zien aukera handirik eman gazteei eta sakeekin eta erremateekin finala berdintzea lortu zuen. 12-3 irabazi zuten. Mendizabalen eskuko arazoak ez zituen lagun izan Reyes Azkoitiaren taldeak.\nAzken neurketan erabaki zen dena. Inuntziagak Agirreren aldeko apustua egin zuen Arrizabalagari aitzin egiteko asmoz. Asmoak asmo hutsean gelditu ziren, gernikarra gailendu baitzitzaion leitzarrari (1-12). Emoziorik gabeko partidarekin itxi zen txapelketa.


Zumarte Musika Eskolakoen lekualdaketan laguntzeko deia - Usurbil - Noaua.eus\nZumarte Musika Eskolakoen lekualdaketan laguntzeko deia\nNoaua Aldizkaria 2017-06-21 12:48\n"Zure laguntza behar dugu!" adierazi dute Zumarte Musika Eskolatik zabaldu berri duten oharrean. Zumarte Musika Eskola, dakizuenez, lekuz aldatzera doa. 32 urtez egoitza izan duten Villa Pilarretik badoaz aldi baterako, bertan egitekoak diren eraberritze eta handitze lanak bideratu ahal izateko. Datozen bi ikasturteotan, 2017-18 eta 2018-19 ikasturteetan, herriko txoko ezberdinetan kokatuko dira herriko musikariak; Udarregi Ikastolan, atez ateko bilketaren garai bateko Artzabal inguruko informazio bulegoan, eta Santueneko frontoi atzean.\nLeku aldaketa uztailaren 5 eta 6an egin asmo dute Zumartekoek. Garraio lanetarako laguntza eskatu dute. "Zumarte Gero Arte" festa egin genuen eta orain musika eskolako instrumentu, altzariak, materiala bildu eta 2017-18/2018-19 ikasturteetan erabiliko ditugun lokal desberdinetara eramateko lekualdaketa antolatu dugu".\n4 txanda antolatu dituzte uztailaren 5 eta 6rako. Laguntza behar dute. Animatzen denak idatzi dezala email bat ekainaren 27a baino lehen zumarte@telefonica.net helbidera. Bertan adierazi zein eta zenbat txandetan laguntzeko prest zauden.\nLeku aldaketarako txandak\nUztailak 5, asteazkena\n09:00-13:00 Lehen txanda.\n16:00-19:30 Bigarren txanda.\nUztailak 6, osteguna\nIzen ematea: idatzi email bat zumarte@telefonica.net helbidera, ekainaren 27a baino lehen. "Agian txanda batean parte hartu dezakezu edo gehiagotan". Email horretan adierazi ze txandetan lagundu dezakezun.\nDeitzailea: Zumarte Musika Eskola.\nAtez ateko informazio bulego ohia\nSantueneko frontoi atzeko lokala


Baratze parkeko kideen ohiko galderek erantzuna dute | Lezoko Unibertsitateko Udala\nHasiera » Berriak » Baratze parkeko kideen ohiko galderek erantzuna dute\nBaratze parkeko kideen ohiko galderek erantzuna dute\nKutxa Ekoguneatik zerrenda bat osatu dute Baratze Parkeko erabiltzaileek egiten dituzten 13 galdera ohikoenei erantzunez. Furgobaratzaren hurrengo bisita irailaren 26an izango da eta, horrekin batera, "neguko baratzea prestatzen" tailerra eskainiko da\nAbuztuan Furgobaratzak Baratze Parkera bisitarik egiten ez duen arren, erabiltzaileak lursailak lantzen jarraitzen dute. Izan ere, baratzeak urte guztian zehar landu eta zaindu behar dira eta horren harira, erabiltzaileei lursailak modu eraginkor eta egokian lantzen laguntzeko helburuarekin, Kutxa Ekoguneatik erabiltzaileen ohiko galderekin zerrenda bat osatu da.\nZerrenda horretan mota guztietako galdera aurkitu daitezke; Baratze Parkean sartu nahi dutenentzat, sartu berrientzat zein adituentzat interesgarriak izan daitezkeenak.\nZerrenda 13 galderek osatzen dute. Hona hemen horietako batzuk:\n- Nere lursaila konpartitu dezaket beste norbaitekin?\n- Baratzea aritzerakoan zalantza teknikoak sortzen zaizkit sarritan. Non eskuratu dezaket baratzezaintza ekologikoaren inguruko informazioa?\n- Zenbat ongarri bota behar dut nire lursailean?\n- Plastikoa erabili dezaket lur-estalki bezala?\nZerrenda guztia kontsultatzeko bisitatu hurrengo esteka: http://baratzeparkea.ekogunea.eus/eu/sarea/ohiko-galderak/se-6/\nBestalde, urtea amaitu bitartean Furgobaratzak beste bi bisita egitea aurreikusita dago. Bietan lehena irailaren 26an izango da eta, horretan, "neguko baratzea prestatzen" tailerra eskainiko da. Halaber, urteko azken bisita urriaren 24an egingo da.


SOLASLAGUNA EGITASMOAREN AURKEZPEN LUNTXA BERAN\nHemen zaude:Hasiera»Albisteak»Albisteak»SOLASLAGUNA EGITASMOAREN AURKEZPEN LUNTXA BERAN\nBortzirietako Euskara Mankomunitatea 2011-11-10 0 Iruzkin\nSolaslaguna egitasmoak euskararen erabilerari bultzada ematea du helburu. Horretarako, euskaraz solasteko zailtasunak dituztenak eta euskaraz ongi solasten direnak taldeka biltzen dira astean ordubetez. Erran beharrik ez dago parte hartzea erabat debaldekoa dela. Hau aitzinera ateratzeko denen beharra dugu, bai euskaldun zaharrena eta baita euskaldun berriena ere.\nProiektuan parte hartu nahi baduzu edo bertzerik gabe gehiago informatu, aurkezpen hitzaldira eta ondorengo luntxera gonbidatu nahi zaitugu, Berako Beralandeta Aretoan, azaroaren 12an, larunbatarekin, eguerdiko 12:00etan.\nXaloan egindako elkarrizketa


Txaramela: noviembre 2013\nDatorren asteko asteartean, abenduaren 3an hain zuzen ere, Euskararen nazioarteko eguna izango da. Hori dela eta, Euskara Batzordeak hitzaldi batzuk eta antzerki saio batzuk antolatu ditu institutuko ikasle guztientzat. Egun bakarrean denak batera egitea ezinezkoa litzatekeenez, astean zehar banatu dira.\nOndoko dokumentu eta egitarauetan ikusiko duzue aste osoko plana.\nHitzaldiak Bilera gelan izango dira; antzerkiak ikusteko, ordea, Lonbora jaitsiko gara.\nPublicado por Prentsa Tailerra en 3:13 No hay comentarios:\nEtiquetas: ekimenak, eskola kontuak\nBARRIKA ALDEKO ITSASLABARRAK\nBio Geo ikasten duten ikasleak eta 3 irakasle Barrikara joan ginen urriaren 18an. Egun horretan marea baxua zegoenez goizeko 11:00ak inguruan, arroketatik ibiltzeko une egokia izan zitekeela iruditu zitzaigun.\nDenbora tarteak kalkulatu genituen Barrikako hondartzan zehar zenbait tokitan behaketak egiteko.\nItsalabarretik jaisteko pila bat eskailera daude, beheruntz erraz egiten direnak; ez, ordea, geroago, gorantz joateko! Barrikako hondartzaren inguruak arroka oso deformatuez beterik daude: tolestuta, apurtuta, eta horixe bera zen ikasleek zehaztu behar izan zutena .\nOndo prestaturik joan arren, ikasle bi jausi zitzaizkigun; kolpe handiak hartu zutela eman bazuen ere, egia esan, ez ziren apenas kexatu.\nArin ibili behar izan genuen 6 edo 7 geldiune aztertzeko. Eskaileretatik jaitsi eta eskumatara: toles-failak, toles bat eta txarnela bat ikusi genituen.\nEskaileretara itzulirik, atseden txikia hartu eta berriz abiatu ginen akordeoi itxurako tolesak behatzera; ordu erdiko ibilaldia egin ondoren, neketsu, haitzetatik salto eginez-edo, gure helburura heldu ginen. Hor neurtu behar izan zituzten arroken geruzen okermendua eta norabidea, iparrorratza erabiliz.\nBatzuk kexaka ea arrokak behatzeko merezi ote zuen txangoak…..eta beste batzuk harrituta nudistak ikusi genituelako, "ke asko" ere entzun genuen……eta surfzaleak zirenez…"zelako gorputzak!"\nGehienek onartu zuten beharrezkoa dela kalera joatea ikasgaia gureganatzeko, teoria gauza bat dela eta natura bertatik bertara aztertzea bestelakoa dela.\nHurrengo urtean berdin, edo akaso hobeto!\nPublicado por Prentsa Tailerra en 15:18 No hay comentarios:\nARESKETAMENDI Amurrioko lurraldean dugun energia berriztagarrien parkea da. Gure 2DBHko ikasleak haraino joan zitzaikigun ura, eguzkia, haizea eta biomasari lotutako energia berriztagarrien tresna batzuen funtzionamendua zein den ikus zezaten, garapen iraunkorraren alde nola egin daitekeen ikus zezaten.\nHiru txandatan banatutako bidaiak egin zituzten, den-denek izan zezaten aukera tramankuluen prozeduraz jabetzeko aukera. Azken txandakoek egin zituzten argazkitxoez baliatu gara ondorengo bideoa egiteko.\nPublicado por Prentsa Tailerra en 15:21 No hay comentarios:\nAZARO HASIERAKO SAIOTXOAK\nAzaroaren hasierako irratiko saiotxoak: Futbolaz Ikastetxean erretzea Horoskopoa3 Asmakizunak\nPublicado por Prentsa Tailerra en 15:02 No hay comentarios:\nAurreko astean, Antonio Omatosek gure institutuan nortasun digitala eta sare sozialez eman zuen hitzaldiari buruzko sarrera egin bagenuen, gaurkoan, gure bi irakaslek - Alazne Zaratek eta Juan Carlos Guerrak arin hartu dute lekukoa zentroan bertan 1DBHko ikasleekin horren inguruko ekintza bat praktikan jartzeko. Ikusi nahi duzuela zer prestatu zuten? Hona hemen grabatu zuten bideotxoa....ea konturatzen garen Interneten nabigatzean jarrera zuzena izan behar dugula; bestela beste batzuei kalte egiteaz gain, geure burua ere kolokan jartzeko arriskua har dezakegu. KONTUZ!!!\nPublicado por Prentsa Tailerra en 12:12 No hay comentarios:\nEtiquetas: ekimenak, ekintzak, jarduerak\nNORTASUN DIGITALA ETA SARE SOZIALAK\nUrriaren 30ean Antonio Omatos-ek Nortasun Digitala eta Sare Sozialei buruzko hitzaldi-tailerra eskaini zigun institutuan. Hauek dira berak emandako helbideak eta atera genituen argazki batzuk:\nIdentidad Digital y Redes Sociales (Antonio Omatos) from iktarrigorriaga\nJON SANTOCILDES, MARRAZKIAK EGITEN JAIOA\nHemen duzue Jon Santocildesi egindako elkarrizketa. 3.DBHko ikaslea oso ona da, hain gaaztea izanik, marrazkiak egiten. Dagoeneko irabazi ditu institutuko lehiaketa batzuk entzun arretaz elkarrizketa. Espero dugu zuen gustukoa eta baliagarria izatea .\nPublicado por Prentsa Tailerra en 2:12 No hay comentarios:\nURRIKO AZKEN IRRATSAIOAK\nHemen utziko dizuegu entzun ditzazuen gure 2DBHko ikasleek irratirako egin dituzten azken saiotxoak. Denetarik dago: horoskopo zatiak, atsotitzen azalpena, iritziak, eta nola ez urriko azken astean urteak bete zituztenei zorionak emateko saioak; baita joan den astean galdutzat eman genuena.\nIRITZIAK- GARBITASUNA INSTITUTUAN URRIKO AZKEN ASTEKO URTEBETETZEAK HOROSKOPOA 2\nPublicado por Prentsa Tailerra en 1:56 No hay comentarios:


ZuZeu Podcast – 8 orrialdea\n#10 – Andoni Egaña – Errimatu ezin den bertsolaria\n2019/06/03 - ZuZeu Podcast Leave a Comment\nS1-E10 – Podcastak hezkuntzan\n2019/05/29 - ZuZeu Podcast Leave a Comment\nApple Podcasts (iOS bakarrik)\nSpotify (Android edo iOS)\nPocket Casts (Android edo iOS)\nOvercast ( iOS)\nStitcher (Android edo iOS)\niVoox (Android edo iOS)\nInformazio gehiago: Podcast.eus\nKevin MacLeod artistaren Frost Waltz abestia Creative Commons Attribution lizentziaren menpekoa da (https://creativecommons.org/licenses/by/4.0/)\n#9 – Eneko Sagardoy – Pantailan handia, bizitzan erraldoia\n2019/05/27 - ZuZeu Podcast Leave a Comment\nBilbon bizitzen 2 hilabete baino ez daramatza Eneko Sagardoy–k (Durango, 1994). HBO ekoizten ari den ‘Patria‘ telesailak ekarri du Madrildik Euskal Herrira. Fernando Arambururen eleberria egongelako mahai gainean du, beste hainbat irakurgairekin batera, eta lanpetuta bizi da azken aldian. Ez da gutxiagorako, izan ere, ‘Handia’ filma egin eta Goya saria irabazi ostean modako aktorea bihurtu da. Telesailak eta pelikulak ikustea bere lanaren zati da, bertako giro eta keinuak arretaz begiratzea, pertsonaia berrien osagaien bila. Kontuz, pantailan erraldoia badirudi ere, aurrez aurre askoz ere handiagoa da.\n#8 – Imanol Agirre Illarramendi – Liburuen dealerra eta oheburuko terapeuta\n2019/05/20 - ZuZeu Podcast Leave a Comment


Open Data-k 300.000 milioi euro baino gehiago sortuko ditu datozen 5 urteetan - SPRI\nSPRI / Euskadinnova / Enpresa digitala / Open Data-k 300.000 milioi euro baino gehiago sortuko ditu datozen 5 urteetan\nOpen Data-k 300.000 milioi euro baino gehiago sortuko ditu datozen 5 urteetan\nAzterlanak Open Data-ren onura sozio-ekonomikoak kuantifikatu ditu.\nDatu publikoen irekieraren bidez irabazi ekonomikoak sortzen dira, baina baita ere sozialak eta ingurumen arlokoak. Ekonomikoak, aukera sortzen delako negozio eredu berriak eratzeko, enpresek datu horiek erabil baititzakete produktu eta zerbitzu berriak sortzeko. Sozialak eta ingurumen arlokoak ere bai, Open Data-k gobernu ekintzen gardentasuna hobetzen duelako, zerbitzu publikoen eraginkortasuna handitzen duelako, eta aukera ematen duelako baliabideak modu adimentsuagoan erabiltzeko balio duten aplikazioak sortzeko.\nJoan den azaroan Europako Batzordeak European Data Portal plataforma jarri zuen martxan, datu publikoen irekiera bultzatzeko. Proiektu horren barruan egin da baita ere Creating value through Open Data – Study on the impact of re-use of public data resources txostena, non zenbakitan jarri baitira datuen irekierak datozen 5 urteetan sor ditzakeen irabaziak. Txosten horren arabera, Open Data merkatua %37 haziko da 2016-2020 urteen artean, eta 325.000 milioi euro inguruko zenbateko metatua sortuko du. Gainera, datu publikoen irekierak 25.000 enplegu berri sortuko ditu epealdi berean, 100.000 enplegatu egongo direlarik Open Data-rekin zuzenean lotutako esparruetan.\nTxostenak orobat kalkatu du datu publikoak berrerabiliz sor daitekeen aurrezkia, eta ondorioztatzen du 28 herrialde kideek 1.700 milioi euroko aurrezkia metatu dezaketela 2016 eta 2020 artean. Eraginkortasuna hobetuko da zerbitzu publikoetan, mugikortasunean, eta energia baliabideen erabilpenean, eta horrek kostuak murriztuko ditu.\nDigital Agenda for Europe erakundearen argitalpenak mugikortasunarekin lotutako hiru adibide jartzen ditu datu publikoak irekiz lor daitezkeen irabaziak erakusteko: aparkatzea errazteko eta auto-ilarak saihesteko aplikazioei esker, gidariek 629 milioi ordu aurreztuko dituzte (ordu kopuru hori 27.000 milioi euroren baliokidea da); errepideko mugikortasunaren kudeaketa integratuak %5,5 murriztu ditzake trafiko istripuengatiko heriotzak; aldi berean, zerbitzu horiekin nabarmen murriztuko lirateke auto-ilarek eragindako CO2 isuriak, eta kontuan izan behar da arazo horren kostua Europako BPGaren %1 adinakoa dela.\nAzterlana eskura dago Digital Agenda for Europe erakundearen atarian, eta Europako hainbat herrialdetan martxan dauden eta datu irekiak berrerabili dituzten aplikazio eta zerbitzuen adibide ugari biltzen ditu. Era berean, argitalpenak Estatu kideak aztertzen ditu datuen irekierari dagokionez eta informazioa ematen du datu publikoen irekiera bultzatzeko martxan dauden Europako estrategiei buruz.


Bernardo Atxaga eta Mikel Valverde (2020/03/04) - Bilbo Zaharra Euskaltegia\nHasiera Bernardo Atxaga eta Mikel Valverde (2020/03/04)\nBernardo Atxaga eta Mikel Valverde (2020/03/04)\nNoiz: Martxoaren 4, asteazkena, 19:00\nHaur-ipuin askoren egile. Lehenengo etapan, esaterako, Nikolasaren abentural eta kalenturak, Ramontxu detektibea eta Chuck Aranberri dentista baten etxean. Bigarrenean, berriz, Euskadi Literatira Saria idabazi zuen Xola eta Basurdeak liburuarekin eta Bambuloren saila hase zen argitaratzen.\nGasteizen jaioa 1966an.\nIdazlea eta ilustratzailea.\nArte Ederrak ikasi zituen Euskal Herriko Unibertsitatean. Ikasi bitartean bitartean, bere lehen komikiak argitaratu zituen.\n1995ean hasi zuen Haur eta Gazte Literaturako ilustratzaile-lana, eta harrezkero ez da gelditu. Literatur ilustratua ezagutu zuenean, hor jakin zuen hori zela gehien gogoko zuena. \nHainbat idazleren testuak ilustratu ondoren, bere istorio propioak idazten hasi zen. Hortik aurrera hamar liburu baino gehiago argitaratu ditu, idazle eta ilustratzaile lanak aldi berean eginez.\nGauzak kontatzea da gustatzen zaiona batez ere, eta bere irudietako pertsonaien espresibitatearen bidez egiten du. Bere testuetan normalean, abentura, barrea eta sorpresarentzako lekua dago.\nArgitaletze espainiar hoberenekin argitaratu du, eta haren lana nabarmena da hainbat bilduma ospetsutan, hala nola Atxabaren Xola eta Banbulorenetan.


About Us - China World Ecogreen International, LTD\nEcogreen International, LTD a hi-teknologiako enpresa ekoizten eta arto-almidoia produktu biodegradagarriak saltzen espezializatuta dago. Gure enpresa Anhui, Txinan kokatzen, urtero material biodegradagarriak ahalmena 8 mila tona iristen. Produktua nagusiki biodegradagarriak ontziak, biodegradagarriak edalontziak, biodegradagarriak ontziak, platerak biodegradagarriak, erretiluak biodegradagarriak, biodegradagarriak mahai-tresnak, labanak biodegradagarriak, sardexkak biodegradagarriak, koilarak biodegradagarriak baita xafla biodegradagarriak produktu eta granules, injekzio produktu dira. produktu ezin hobea barruko botatzeko mediku aparatu, produktu elektronikoak, eta goi-mailako disposable tableware plakak den bezala, eta elikagaien ontziak eta abar mota guztiak dira\nGure produktu nagusiak artoa-almidoia oinarritutako eta botatzeko produktuak dira. Arto-fekula egindako hain zuzen biodegradagarriak, erabat natural, eta konposta produktu, ohiko material biodegradagarriak bereizten da. Bere osagai erabat eratorritako berriztagarrien material berriak - artoa, eta hori ez da bakarrik biodegradagarriak, baina baita gure ingurune onuragarria, prozesatzeko energia gutxiago, ohiko produktu biodegradagarriak baino eskatzen.\npetrolio baliabideen eskasia eta ingurumena arazoei egun larriagoa egun bezala, ecogreen kidea etengabe biodegradagarriak produktu gehiago eta hobeak garatzea, gure ahalegin Ingurune presioa arintzeko eta olioa azpiproduktuak ordezkatu, zein gizartearen garapen iraunkorra eta ekarpen positiboa egiten bitartez gure lurra berdea.


Gutuna idatzi Olentzerori eta sosketan parte hartuko | Bihar da berandu\n← Etxeko lanak\nIkasten.net euskaraz EITB.COM →\nGutuna idatzi Olentzerori eta sosketan parte hartuko\nDeialdi hau bidali didate ene e-posta helbidera:\nAbenduak 22ra arte idatz iezadazu e-eskutitz bat KZgunearen bidez.\nAurten KZgunea atariaren bidez www.kzgunea.net eskutitz bat idazten badiozu Olentzerori, 5 e-book edo liburu elektronikoen zozketan parte hartuko duzu. Oso erraza da parte hartzea, etxetik edo edozein KZgunea zentrotik egin dezakezu.\nDen-denek egin ahalko duzue:\nKZguneko erabiltzaile helduak.\nHeldu baten laguntza duen adingabeak.\nZentrora joan eta izena ematen duen KZguneko erabiltzaile ez den helduak.\nOlentzerok zera dio:\nIrakaslearen oharra: wikian zirriborroa jartzea duzue gero elkarri zuzendu eta azkenik bidali. Zorte on!\nPost hau gorkaazk, Informazioak, Internet, Publizitatea atalean eta Olentzero, publizitate laburpen hitzekin publikatua izan da. Gogokoetara gehitzeko lotura iraunkorra.


Harremana | Kaleak Pizten | Encendiendo las calles\nSaltoki bat bazara, ekimenaren parte izan nahi baduzu edo herritar gisa helarazi beharreko kezkaren bat baduzu.\nAukeratu bat Aukeratu batEstablecimientoCiudadano/Ciudadana\nAukeratu sektorea Aukeratu sektoreaAlimentaciónHosteleríaSaludOtros servicios\nLegezko informazioa irakurri dut eta inprimaki hau erabiltzeko baldintzak onartzen ditut\nBalmasedako Udalak, Web Gune honen bidez, Balmasedako Kaleak Pizten ekimenari buruzko informazio interesgarria ematen du (COVID-19 koronabirusaren munduko pandemia dela-eta alarma-egoeran dauden saltokiak). Informazio hori argitaratu zenean indarrean zegoena da (2020ko apirila).\nKaleakpizten.balmaseando.eus atariko kudeatzaile arduradunek arreta berezia jarriko dute informazio hori zehatza eta zehatza izan dadin, eta aldian-aldian eguneratuko dute eta akatsak detektatu bezain laster zuzenduko dituzte. Horregatik, webgunearen kudeatzaile arduradunek ezin dute bermatu akatsik ez dagoela edo informazioa uneoro eguneratuta dagoela.\nBeraz, webgune honetan argitaratutako informazioak informazio-izaera baino ez du, eta ez da administrazio-egintzen komunikazioa, ez eta jakinarazpen ofizial edo politikoak ere. Azken horiek horretarako legez ezarritako bide ofizialen bidez jakinaraziko dira.\nBalmasedako Udalak, Web Gunearen euskarri diren sistemen segurtasuna eta emandako informazioaren osotasuna bermatzeko, aplikatu beharreko legeriak eskatzen dituen antolaketa-neurriak, neurri teknikoak eta legalak ezarri ditu, bereziki Europako Parlamentuaren eta Kontseiluaren 2016ko apirilaren 27ko 2016/679 (EB) Erregelamendua eta hura garatzen duten arauak betetzeko ezarritakoak.\nUdalerriko enpresa naiz


Gutuna: "Makaluko magalera" - Oarsoaldeko Hitza : Oarsoaldeko Hitza\nGutuna: "Makaluko magalera"\nHogeita hamar urte beteko dira bihar, Manu Badiola Otegi oreretarra, Makalu mendiaren gailurra eginda bueltan zela, amildu eta zendu zela. Amets Badiola Rubiok gutun hau idatzi dio aitari.\nAmets Badiola Rubio\nIkastolan nengoen goiz hartan, lagunekin gelan jolasean. Beatriz atetik sartu zen, eta deitu egin ninduen, berarekin ateratzeko. Lizeoko beheko solairuko korridorea inoizko luzeena egin zitzaidan zuzendariaren bulegoraino. Inoizko isiltasunik handiena sentitu nuen, Beatrizek ez zuen hitzik eta sorbaldatik heldu ninduen bidean.\nGela hartan sartu eta bertan izeba Natitxu, Iker lehengusua eta ama ikusi nituenean bihotzak krak egin zidan. Ez nuen hitzik behar izan zer gertatu zen jakiteko. Une horretan jakin nuen ez zintudala gehiago ikusiko. Urriaren 10a zen.\nGarai hartan albisteak ez ziren gaur egun bezain azkar iristen Himalaiako magaletatik. Zortzi egun behar izan genituen zure heriotzaren berri jakiteko. 30 urte geroago, oraindik ere, iltzatua daukat egun hura.\nAste pare bat geroago, etxeko postontzia zabaldu eta zure azkeneko postalarekin egin nuen topo. Poz-pozik jarri nintzela oso argi oroitzen dut. Ama ondoan nuen, Hodei txikia besoetan harturik zuen, bizi ginen bosgarren solairuko eskaileretan gora egiteko prest.\nAurpegian irri txiki bat nuela igo nituen bost solairuak, hamaika kolorez idatzitako postalari begira. Irailaren 22ko data zuen. Postal hori idatzi eta egun batzuk geroago lortu zenuen mendizale gutxik lortu dutena: hainbeste amestutako Makaluko gailurra zapaldu zenuen, Mendebaldeko Pilaretik igota, Carles Vallesekin batera. 1991ko urriaren 2a zen.\nZoritxarrez, jaitsieran irrist egin zenuen eta mila metrotako amildegi batetik behera egin zenuen. Horrelakoa da mendia. Dena eman eta dena ken diezazuke. Bihotz taupadak zorionez bete eta gutxira guztiz txikitu. Zuk mendia izugarri maite zenuen eta niri ere txikitatik erakutsi zenidan haiek maitatzen. Eta maite ditut oraindik ere.\nUrriaren 19an, lepo bete zen frontoi zaharra zu omentzeko. Manu Badiola Otegi omentzeko. Bertaratu ziren herriko lagunak, Matarokoak, senideak eta herri mindu baten berotasuna jaso genuen. Zuk egin ohi zenuen moduan, kalimotxo bat eskuetan egin zuten topa bizitzaren alde.\n30 urte behar izan ditut zure azken postala erantzuteko baina hemen nago: ongi gaude. Harrotasunez oroitzen zaitugu. Bi biloba zoragarri dauzkazu, Elene eta Aiuri. Hodei anaia, sukaldari artista da. Eta zer esan amaz… bera da nire super heroia.\nNoizbait arte, aita. Maite zaitut.\nAmets Badiola Rubio. Orereta.


Soziolinguistika Klusterrak argitaratzen duen BAT soziolinguistika aldizkariak bere 114. zenbakia nazioarteko hizkuntza lankidetzari eskaini dio.\nZenbaki hau Soziolinguistika klusterraren eta Garabideren arteko emaitza da. Hizkuntzari eta nazioarteko lankidetzari buruzko 6 artikulu bildu dira 100 orrialdetan. Horrekin, aztertu nahi da euskararen biziberritze ahaleginean sortu eta pilatutako ezagutza eta esperientzia munduko hizkuntza-komunitateekin partekatzeak batzuen eta besteen helburuei begira egiten duen ekarpena.\nHonakoak dira aipatutako gaiaren inguruan aurkituko dituzun artikuluak eta egileak:\n“Hitzaurrea” (Belen Uranga / Soziolinguistika Klusterra).\n“Lankidetzaren ikuspegi holistikoa” (Iñaki Martinez de Luna / soziologoa ).\n“Hizkuntza lankidetzaren dimentsio politikoaz. Estatu plurinazional bati eta nazio pluriestatal bati begira” (Txema Abarrategi / Garabide).\n“Nasak eta euskaldunak elkarri begira” (Julen Larrañaga /Garabide, Mikel Mendizabal / Garabide eta Munduko Hizkuntza Ondarearen UNESCO Katedra eta Andoni Barreña / Garabide elkartea eta Munduko Hizkuntza Ondarearen UNESCO Katedra).\n“Nasa Yuwe biziberritze prozesua eta hezkuntza” (Rosa Elizburu / Ibaizabal ikastola).\n“Euskal-nasa kooperazioa helduen irakaskuntzaren ardatzean” (Arkaitz Zarraga /UEUko Glotodidaktika Sailburuaeta Ane Ortega /Begoñako Andramari Irakasleen Unibertsitate Eskola).\n“Maoriera, ordezkatzetik biziberritzera” (Imanol Miner / Hizkuntza teknikaria).\nGarabideko kideok oso pozik gaude zenbaki honen argitalpena dela eta, batez ere, bi arrazoirengatik: batetik, egunerokotasunean gaia lantzeko ohikoak diren espazio, luzera edo denbora mugak gainditu direlako behingoz eta, gaiari, oso praktikoa den errepaso ederra ematen zaiolako. Bigarrenik, nazioarteko hizkuntza lankidetza sendotzen ari delako gure herrian. BAT aldizkariak gaiari ia monografikoki zenbaki bat eskaintzeak hori adierazten digu. Baieztapen hori egiteko badugu esku artean beste datu bat: 2019. urtean bere jarduna bideratzeko Garabidek 26 entitate babesle (hau da, bere jarduna finantziatzen dutenak) eta 52 entitate laguntzaile (diruz bestelako ekarpena egiten dutenak) izan zituen. Gehiena dago egiteko baina bidea egiten ari gara!